"Turule juurdepääsu andmebaas" on üks olulisemaid töövahendeid Euroopa Liidu väliskaubanduspoliitika kujundamisel, kuna selle abil tagatakse pidev infovahetus Euroopa Liidu institutsioonide, liikmesriikide ja ettevõtjate  vahel. Infovahetuse eesmärgiks on kaubandustõkete vähendamine kaupade ja teenuste eksportimisel väljapoole Euroopa Liitu. Lisaks sellele, et andmebaasi vahendusel pakutakse ettevõtjatele pidevalt täiendatud infot  ekspordi- ja investeerimistingimuste kohta kolmandates riikides, annab see Euroopa Komisjonile võimaluse tegeleda süstemaatiliselt ettevõtjate poolt teavitatud uute kaubandustõketega. Andmebaasi abil jälgitakse ka, et Euroopa Liidu liikmesriikide kaubanduspartnerid täidaksid oma  rahvusvahelisi kohustusi.